Montebelloøyene

Montebelloøyene er en øygruppe cirka 130 kilometer utenfor Australias vestkyst, som politisk tilhører den australske delstaten Vest-Australia. Øygruppen består av omkring 174 øyer, hvorav 35 er navngitte. De to hovedøyene er Hermite Island og Trimouille Island, som fikk sine navn av den franske oppdageren Nicolas Baudin i 1801. Fra slutten av 1800-tallet og frem til andre verdenskrig, var øyene en viktig base for perlefiske. På 1950-tallet ble øyene innlemmet i det britiske kjernevåpenprogrammet. Og den 3. oktober 1952 detonerte Storbritannia sin første atombombe, Operation Hurricane, i en bukt utenfor Trimouille Island. Den ble etterfulgt av ytterligere to tester ved Montebelloøyene i 1956. Eksterne lenker (en) Montebello Islands – kategori av bilder, video eller lyd på Commons